
Το λουτρό αίµατος στις Βρυξέλλες που χύθηκε από ακραίους ισλαµιστές µέσα στην καρδιά 
της Ευρώπης, ανοίγει διάπλατα την πόρτα στην ενίσχυση ακροδεξιών κομμάτων και 
φανατικών φωνών. 

Ώδη πολλές ευρωπαϊκές χώρες έκλεισαν τα σύνορα, έβγαλαν τον στρατό στους δρόμους, 
σταμάτησαν τα δρομολόγια των τρένων, ακύρωσαν τις πτήσεις κάνοντας αυτό που 
επεδίωκαν οι τρομοκράτες, αυτό που αποτελεί τροφή για την ακροδεξιά. Στην Γαλλία, την 
Αυστρία και σε πολλές άλλες ευρωπαϊκές χώρες οι ακροδεξιοί και οι φασίστες δεν είναι 
πλέον φαντάσματα αλλά ισχυρά ρεύματα στην κοινωνία που µετά από τις επιθέσεις των 
τζιχαντιστών ενισχύονται. 

Πλέον επικίνδυνες σκέψεις και ιδέες μπαίνουν στο μυαλό όλο και περισσότερα φοβισμένων 
Ευρωπαίων που άρχισαν να θεωρούν όλους τους Ισλαμιστές, τρομοκράτες και αναζητούν 
σωτήρες που θα κλείσουν τα σύνορα και θα διώξουν τους ξένους. 

Βέβαια τόσο οι επιθέσεις στο Παρίσι, όσο και στις Βρυξέλλες, έγιναν από ανθρώπους που 


μεγάλωσαν και έζησαν στην Ευρώπη, πήγαν στα σχολεία και εκμεταλλεύτηκαν τις 
ελευθερίες που παρέχει η Ε.Ε. και ο δυτικός τρόπος ζωής. 

Είναι πλέον ξεκάθαρο ότι οι ακροδεξιοί και όσοι θέλουν να διαλύσουν την Ευρωπαϊκή Ένωση 
και να ξαναστήσουν σύνορα και φράχτες και ν’ αρχίσουν το πογκρόμ κατάτων 
μουσουλμάνων και των μεταναστών, ενισχύονται. δη οι Βρετανοί βρίσκονται µπροστά σε 
ένα επικίνδυνο σταυροδρόμι για την υπόλοιπη Ευρώπη και θέλουν να αποκοπούν, η Λεπέν 
στην Γαλλία ενισχύεται και οι Αυστριακοί σε συνεργασία µε Ούγγρους και άλλους 
προχωρούν σε ακραίες κινήσεις πανικού. Από την Ελλάδα και τη Γαλλία, τη Σουηδία και τη 
Δανία, τα ακροδεξιά κόμματα στην Ευρώπη έχουν αυξήσει τη δηµοσιότητά τους. Αυτά τα 
κόμματα δε προέκυψαν εν µια νυκτί. Στην πραγματικότητα πολλά έμειναν στο περιθώριο 
του πολιτικού τοπίου στην Ευρώπη εδώ και δεκαετίες και γιγαντώθηκαν µέσα από την 
οικονομική κρίση και τον φόβο που προκαλούν οι τρομοκρατικές επιθέσεις. 


ΕΘΝΙΚΟ ΜΕΤΩΠΟ 


Το κόμμα ιδρύθηκε το 1972 έχοντας ως στόχο την ενοποίηση πολλών γαλλικών 
εθνικιστικών κινημάτων της εποχής. Το 1973, το κόμμα ίδρυσε ένα κίνημα νεολαίας, το 
Εθνικό Μέτωπο Νεολαίας. Ο Ζαν-Μαρί Λε Πεν ήταν ηγέτης του κόµµατος από την ίδρυσή 
του και το αναμφισβήτητο κέντρο του κόμματος μέχρι την παραίτησή του το 2011. 
Εξαιτίας του γαλλικού εκλογικού συστήµατος, η εκπροσώπηση του κόμματος είναι 
περιορισμένη παρά τα ποσοστά που κερδίζει στις εκλογές. Σημερινή ηγέτιδα του κόμματος 
είναι η Μαρίν Λε Πεν, η οποία διαδέχτηκε τον πατέρα της το 2011. 

Το Εθνικό Μέτωπο κατέχει µια πλατφόρμα που είναι έντονα αντί-µεταναστευστική. Ανάμεσα 
στις κύριες πολιτικές του κόμματος συμπεριλαμβάνονται ο οικονομικός προστατευτισµός, η 
προσέγγιση µηδενικής ανοχής σε ζητήματα νόμου και τάξης, και η αντίθεση στη 
μετανάστευση. Πρόσφατες δημοσκοπήσεις δείχνουν ότι το Εθνικό Μέτωπο συγκεντρώνει το 
28396 των ψήφων, μόλις δυο ποσοστιαίες μονάδες λιγότερες απ’ ότι το Σοσιαλιστικό Κόμμα 
του Προέδρου Φρανσουά Ολάντ. 


ΧΡΥΣΗ ΑΥΓΗ 


Ιδρύθηκε το 1980 από τον Νίκο Μιχαλολιάκο. Το κόμμα παρέμενε στο περιθώριο της 
ελληνικής πολιτικής μέχρι το 2012. Στις εκλογές του Μαΐου 2012 αναδείχθηκε έκτο κόμμα 
λαμβάνοντας περίπου 440 χιλιάδες ψήφους, ποσοστό 6,9796, και πέτυχε για πρώτη φορά την 
είσοδό της στη Βουλή εκλέγοντας 21 βουλευτές. Στις επόμενες εκλογές του Ιουνίου 
διατήρησε το ποσοστό της και κέρδισε 18 έδρες. 

Στις 28 Σεπτεµβρίου 2013 µετά από εισαγγελικές έρευνες στοιχειοθετήθηκε η κατηγορία 
της σύστασης εγκληµατικής οργάνωσης από την Χρυσή Αυγή και η αντιτροµοκρατική 
υπηρεσία συνέλαβε το Νίκο Μιχαλολιάκο, τον Ηλία Κασιδιάρη, τον Ηλία Παναγιώταρο και 
το Γιώργο Πατέλη, αρχηγό τοπικής οργάνωσης της ΧΑ στη Νίκαια, όπου ανήκε ο 45χρονος 


Γεώργιος Ρουπακιάς ο οποίος το βράδυ της 17ης Σεπτεµβρίου 2013 δολοφόνησε µε μαχαίρι 
τον Παύλο Φύσσα. 

Το κόμμα είναι αντί-μεταναστευτικό ενώ προωθεί µια ρατσιστική και εθνικιστική θεωρία. 
Μάλιστα ο Ηλίας Κασιδιάρης εκμεταλλευόμενος τις βομβιστικές επιθέσεις στο Βέλγιο 
δήλωσε ότι: «Η πολιτική του Τσίπρα εγκλωβίζει τρομοκράτες στην Ελλάδα και θα 
αντιμετωπίσουμε και εμείς φαινόμενα Βρυξελλών αν δεν κλείσουν άµεσα τα σύνορα και δεν 
πάψει η ισλαµοποίηση της πατρίδας µας». 

Αν και πολλοί βουλευτές ήταν προφυλακισµένοι κατάφερε να έρθει τρίτο κόμμα στις 
πρόσφατες εθνικές εκλογές. 


ΦΛΑΜΑΝΔΙΚΟ ΣΥΜΦΕΡΟΝ 


Το κόμμα επικεντρώνεται στην απόσχιση της Φλάνδρας από το Βέλγιο, καλεί για αμνηστία 
για συνεργάτες των Ναζί και ζητάει την εκδίωξη των μεταναστών έχει τρεις έδρες στο 
κοινοβούλιο. 

Το Φλαμανδικό Συμφέρον προέρχεται ύστερα από εξέλιξη του Φλαμανδικού Μπλοκ, το οποίο 
άλλαξε το όνομά του και τροποποίησε ορισμένα σηµεία του προγράµµατός του ύστερα από 
μια δίκη το 2004 που καταδίκασε το κόμμα για ρατσισμό. Από τότε, το κόμμα προσπάθησε 
να μετατραπεί από ένα ακραίο κόμμα σε ένα πιο συντηρητικό κόμμα, ενώ έχει 
αποστασιοποιηθεί από ένα µέρος του παλαιότερου προγράµµατός του. 

Τα περισσότερα κόμματα του Βελγίου έχουν διατηρήσει αποστάσεις από το Φλαμανδικό 
Συμφέρον εμποδίζοντάς το από την συμμετοχή του στις διάφορες κυβερνήσεις. Αρχηγός 
του είναι ο Φλάαμς Μπελάνγκ. 


ΔΑΝΙΚΟ ΛΑΙΚΟ ΚΟΜΜΑ 


Το κόμμα ιδρύθηκε το 1995 από την Πία Κιέρσγκαρντ, η οποία ηγήθηκε του κόμματος μέχρι 
το 2012, όπου αρχηγός έγινε ο Κρίστιαν Τούλεσεν Νταλ. Από τις εκλογές του 2001, το 
κόμμα υποστήριξε την κυβέρνηση που αποτελούνταν από το Φιλελεύθερο Κόμμα και το 
Συντηρητικό Λαϊκό Κόμμα, τα οποία βρίσκονταν στην κυβέρνηση μέχρι τις εκλογές του 
2011, όπου και επικράτησαν κεντροαριστεροί σχηματισμοί. Παρόλο που δεν έλαβε μέρος 
στην κυβέρνηση, το κόμμα την υποστήριξε στα περισσότερα ζητήματα, ενώ ζήτησε ως 
αντάλλαγμα την υποστήριξη της κυβέρνησης προς το κόμμα όσον αφορά τις πολιτικές 
θέσεις του τελευταίου. 

Το κόμμα εξέφρασε ως κύριους στόχους του την διατήρηση των παραδόσεων και της 
πολιτιστικής κληρονομιάς της Δανίας, συμπεριλαμβανομένου ζητημάτων όπως η 
οικογένεια, η μοναρχία και η Εκκλησία της Δανίας, ενώ προάγει την ενίσχυση της αυστηρής 
εφαρµογής των νόμων, την αντίθεση στη μετατροπή της δανικής κοινωνίας σε πολυεθνική 
κοινωνία περιορίζοντας την μετανάστευση και προάγοντας την πολιτιστική αφομοίωση των 
μεταναστών στη χώρα, και την προώθηση της επιχειρηµατικότητας και της οικονοµικής 


ανάπτυξης, ενισχύοντας την εκπαίδευση και την προστασία του περιβάλλοντος. 

Η δημοτικότητα του κόμματος έχει αυξηθεί από την ίδρυσή του, καθώς είναι αυτή τη 
στιγµή το τρίτο μεγαλύτερο κόμμα του Φόλκετινγκ, έχοντας 22 από τις συνολικά 179 έδρες 
του. 


ΚΟΜΜΑ ΓΙΑ ΤΗΝ ΕΛΕΥΘΕΡΙΑ 


Ιδρύθηκε το 2006 στην Ολλανδία από τον Γκερτ Βίλντερς, ο οποίος αποσπάστηκε από το 
Λαϊκό Κόμμα για την Ελευθερία και τη Δημοκρατία. Στις εκλογές του 2006, το κόμμα 
κέρδισε εννέα έδρες στη Βουλή των Αντιπροσώπων της Ολλανδίας και έγινε το πέμπτο 
μεγαλύτερο κόμμα. Στις Ευρωεκλογές του 2009, το κόμμα ήρθε δεύτερο και κέρδισε 4 από 
τις 25 έδρες που αντιστοιχούν στην Ολλανδία για το Ευρωπαϊκό Κοινοβούλιο. Στις εκλογές 
του 2010, το κόμμα ήρθε τρίτο, κερδίζοντας 24 έδρες στο κοινοβούλιο. Μετά τις εκλογές, 
το κόμμα στήριξε την κυβέρνηση του Μαρκ Ρούτε, αλλά απέσυρε την υποστήριξή του τον 
Απρίλιο του 2012 εξαιτίας διαφωνιών στις περικοπές στον προὐπολογισμό του κράτους. 
Διατηρεί ισχυρή στάση σχετικά µε την πολιτιστική αφομοίωση των μεταναστών στην 
ολλανδική κοινωνία. Απέκτησε φήμη ως επί το πλείστον για τη στάση του εναντίον του 
Ισλάμ. 


ΣΟΥΗΔΟΙ ΔΗΜΟΚΡΑΤΕΣ 


Το κόμμα αυτοπροσδιορίζεται ως εθνικιστικό κίνημα, αν και γενικά χαρακτηρίζεται ως 
ακροδεξιό. Αρχηγός στο αντιµεταναστευτικό κόμμα είναι ο Γίμι Οκεσον. Οι Σουηδοί 
Δημοκράτες βγήκαν από το περιθώριο το 2010 οπότε κέρδισαν τις πρώτες έδρες τους στο 
Κοινοβούλιο. Στις εκλογές του Σεπτεμβρίου διπλασίασαν το ποσοστό τους και έχουν 
απειλήσει να ρίξουν οποιαδήποτε κυβέρνηση δεν συμφωνήσει να μειώσει το ποσοστό των 
μεταναστών. Το κόμμα επιθυμεί να μειωθεί κατά 9096 το ποσοστό των αιτούντων άσυλο 
στη Σουηδία. 


ΕΘΝΙΚΟ ΔΗΜΟΚΡΑΤΙΚΟ ΚΟΜΜΑ 


Το νεο-Ναζιστικό ΝΡΌ στη Γερμανία έχει θέσει στόχο στον πολιτικό προγραμματισμό του να 
σταματήσει την μετανάστευση και έχει αποκαλεστεί ρατσιστικό και αντισηµιτικό. Φέρουν 
συνθήματα όπως «Λεφτά για τη γιαγιά αντί για τους 5ἰπ[! και Βοπιᾶ» και «Η βάρκα είναι 
γεμάτη», έχουν επίσης κάνει δηλώσεις όπου επιμένουν πως η Ευρώπη είναι ήπειρος λευκών 
και έχουν κάνει πορείες µε πανό διακηρύσσοντας τη Ναζιστική ιδεολογία του Εθνο- 
Σοσιαλισμού. 

Το ΝΡΡ επίσης συνδέεται µε το ελληνικό νεοναζιστικό κόμμα Χρυσή Αυγή. Σύµφωνα µε 
δημοσκόπηση του ΑΒΡ, η πλειοψηφία των Γερμανών θεωρεί το ΝΡΌ ως µη δημοκρατικό και 
καταστρεπτικό για την εικόνα της χώρας κόμμα. |ΟΒΒΙΚ Το ακροδεξιό εθνικιστικό κόμμα 


]οΏβίκ, ένα από τα πιο ανοιχτά νεο-Ναζιστικά κόµµατα στο Ευρωπαϊκό Κοινοβούλιο. Μέλη 
έχουν καλέσει Εβραίους κατοίκους της χώρας να καταχωρηθούν σε ειδικούς καταλόγους. 
Στην Ουγγαρία µπορεί το κόμμα να υποχώρησε αλλά αυτό συνέβη µόνο επειδή ο Βίκτορ 
Όρμπαν υιοθέτησε τη ρητορική του για τους πρόσφυγες και τους μετανάστες και έκλεισε τα 


σύνορα, ενώ δεν δέχεται μετανάστες στη χώρα του. 


ΑΥΣΤΡΙΑΚΗ ΕΛΕΥΘΕΡΙΑ 


Υπήρξε μεγάλη άνοδος του ακροδεξιού Κόμματος Ελευθερίας, το οποίο κέρδισε το ένα 
πέμπτο της ψήφου για τον αντιµεταναστευτικό του προγραμματισμό. «Αν υπάρχουν 
μετανάστες από την Τουρκία που παραπονιούνται για το γεγονός ότι κρέμεται σταυρός 
στην αίθουσα του σχολείου, τους απαντάω: “Γυρίστε στην πατρίδα σας”», αυτό ήταν το 
σύνθημα του κόμματος. Το κόμμα είναι φανατικά κατά της ισλαμικής μετανάστευσης και 
πιστεύει πως η Αυστρία δεν θα έπρεπε να δεχτεί άλλες μειονότητες. Σημειώνεται πάντως 
ότι η κυβέρνηση της Αυστρίας οργάνωσε το κλείσιμο των συνόρων για τους πρόσφυγες. 


ΛΕΓΚΑ ΤΟΥ ΒΟΡΡΑ 


Το ακροδεξιό κόμμα κέρδισε το 696 των ψήφων στην Ιταλία. Ένας πρώην ευρωβουλευτής 
του είχε δηλώσει: Η Αφρική δεν έχει βγάλει σπουδαίες ιδιοφυΐες όπως μπορεί να δει ο 
καθένας από μία εγκυκλοπαίδεια του Μίκυ Μάους. Πρόσφατα πολιτική καταιγίδα έπληξε την 
Ιταλία εξαιτίας της «πρότασης» του γραμματέα της ξενοφοβικής Λέγκα του Βορρά Ματέο 
Σαλβίνι να «ισοπεδωθούν» οι καταυλισμοί των Ρομά. Το ξενοφοβικό κόμμα του Μ. Σαλβίνι, η 
Λέγκα του Βορρά, έρχεται τρίτο σύμφωνα µε δημοσκόπηση του ιταλικού πρακτορείου ΑΝΞΑ. 


ΚΟΜΜΑ ΠΡΟΟΔΟΥ 


Το Κόμμα Προόδου είναι ένα Νορβηγικό κόμμα που χαρακτηρίζεται ως συντηρητικό 
φιλελεύθερο και κλασικό φιλελεύθερο, ενώ έχει χαρακτηριστεί και ως λαϊκίστικο και 
συντηρητικό. Είναι αυτή τη στιγµή το δεύτερο μεγαλύτερο κόμμα στο Κοινοβούλιο της 
Νορβηγίας. Στη Νορβηγία για παράδειγµα το ξενοφοβικό «Κόμμα της Προόδου» µέλος του 
οποίου υπήρξε κατά το παρελθόν και ο μακελάρης Άντερς Μπρέιβικ συμμετέχει στον 
κυβερνητικό συνασπισμό από το 2013. 


ΚΠΕ 
. τε ΕΤΕΙ 


ΑΛΗΘΙΝΟΙ ΦΙΝΛΑΝΔΟΙ 


Οι Αληθινοί Φινλανδοί -ακροδεξιοί και ευρωσκεπτιστικές- συγκυβερνούν µε τη συντηρητική 
κεντροδεξιά κυβέρνηση τη χώρας. «Δεν είµαστε εξτρεµιστές, αλλά συντηρητικοί. Είμαστε 
κόμμα που πρεσβεύει συντηρητικές αξίες» έχει υποστηρίξει ο Τίμο Σόινι το κόμμα του 
οποίου απείλησε να ρίξει την φινλανδική κυβέρνηση σε περίπτωση που δοθεί τρίτο πακέτο 
διάσωσης στην Ελλάδα. Το κόμμα να είναι άκρως αντιευρωπαϊκό και να αρνείται κάθε 
ανθρωπιστική μετανάστευση. Μόνο οι ξένοι που έχουν δουλειά μπορούν να εγκατασταθούν 
στην Φινλανδία. 


ΝΟΜΟΣ ΚΑΙ ΔΙΚΑΙΟΣΥΝΗ 


Το κόμμα είναι κυβέρνηση στην Πολωνία µετά τη νίκη του συντηρητικού κόμματος «Νόμος 
και Δικαιοσύνη» (Ρί5). Το κόμμα του Κατσίνσκι επωφελήθηκε από την ανάγκη των πολιτών 
να τιμωρήσουν την προηγούµενη κυβέρνηση, που παρέμεινε στην εξουσία για οκτώ χρόνια. 
Είναι επίσης αλήθεια ότι η απομάκρυνση των πολιτών από τα μεγάλα κόμματα ωφέλησε το 
Ρί5. 

Από τότε που το ευρωσκεπτικιστικό κόμμα Νόμος και Δικαιοσύνη ήρθε στην εξουσία τον 
περασμένο Οκτώβρη, υιοθέτησε νόµο µε τον οποίο αυξάνει τον αριθµό των δικαστών που 
απαιτείται προκειµένου να υιοθετεί κανονισμούς στο Συνταγματικό Δικαστήριο και αλλάζει 


τη σειρά µε την οποία προχωρούν οι διάφορες υποθέσεις. Αυτό, σύµφωνα µε τους επικριτές, 
έχει παραλύσει το σύστημα. 


ΛΑΙΚΟ ΚΟΜΜΑ - Η ΣΛΟΒΑΚΙΑ ΜΑΣ 


Τα φαντάσματα του παρελθόντος επιστρέφουν για τα καλά στη Σλοβακία, καθώς το 
ακροδεξιό κόμμα, µε στολές βασισμένες σ’ αυτές του σλοβακικού κράτους -ανδρείκελου 
των Ναζί στον Δεύτερο Παγκόσμιο Πόλεμο, κέρδισαν για πρώτη φορά έδρες στο 
κοινοβούλιο. 

Ο σχηματισμός Λαϊκό Κόμμα - Η Σλοβακία Μας, µε επικεφαλής τον Μαριάν Κοτλέμπα, τον 
κυβερνήτη της κεντρικής Σλοβακίας ο οποίος οργάνωσε πορείες εναντίον της μειονότητας 
των Ρομά, πήρε 896 των ψήφων, ποσοστό σχεδόν τριπλάσιο απ’ αυτό που προέβλεπαν οι 
δημοσκοπήσεις. Μέλη του πρώην κόμματος του Κοτλέμπα «Σλοβακική Αδελφότητα», 
ντυμένοι µε μαύρες στολές που θυμίζουν τη φρουρά Χλίνκα της ναζιστικής περιόδου, 
πρωτοεμφανίσθηκαν σε συγκεντρώσεις για να τιμηθεί το Σλοβακικό Κράτος που διήρκεσε 
από το 1939 έως το 1945 µε επικεφαλής τον καθολικό ιερέα Γιόζεφ Τίσο, ο οποίος έστειλε 
στα ναζιστικά στρατόπεδα θανάτου δεκάδες χιλιάδες εβραίους της Σλοβακίας. 

Το κόμμα διαλύθηκε το 2006 κατηγορούμενο για διάδοση μίσους. Σήμερα το κόμμα του 
απορρίπτει οποιαδήποτε σχέση µε την ιδεολογία των Ναζί και επικεντρώνει στις επικρίσεις 
της Ευρωπαϊκής Ένωσης και του ΝΑΤΟ. 


